text: Lammet mand skriver sine erindringer
  11 december 2011 kl. 14.34
  Han kan blinke med øjnene. Men det er også det eneste, han kan efter en blodprop i hjernen for 12 år siden. Nu udkommer hans erindringer.
  Bjarne Thomsen blev en tilfældig nat i 1999 ramt af en blodprop. 
  Fra at være en almindelig rask mand og far til to mindre børn vågnede han op til en tilværelse som grønsag og fuldstændig afhængig af andres hjælp.
  
  Stædig banan
  Nu har han skrevet en bog om sit liv - og det har været en lang og møjsommelig proces: bogstav for bogstav, ord for ord har han brugt de seneste syv år på at beskrive det liv, han lever nu.
  - Jo, jeg var mange gange ved at give op. Men jo, man kan vel godt sige, at jeg er en stædig banan, forklarer Bjarne Thomsen.
  
  Et blink med øjnene
  Interviewet med ham er kommet i stand på samme måde som den 150 sider lange selv-biografi:
  Bjarne Thomsen flytter sine øjne rundt på en særlig computerskærm - som fingre på et tastatur.
  Titlen på Bjarne Thomsens bog er "12 år som levende død". 
  Han har selv finansieret udgivelsen af sin bog, der fejres med en reception på Bo- og Genoptræningscenteret Lunden i Varde på torsdag.
  Det er her, Bjarne Thomsen bor. Hans bogkan købes via gte.dk eller i Bog og Idé.
  Interesserede kan også skrive en hilsen til Bjarne Thomsen på Facebook.
  